|  |  |  |  |
| --- | --- | --- | --- |
| **Husorden**  **God skik og orden** | | | |
| Beboerne og andre personer, som befinder sig på ejendommen, skal til enhver tid iagttage god skik og orden. De skal endvidere undlade at udvise en adfærd, som kan genere andre beboere, udlejers personale, naboer og andre personer, som har adgang til ejendommen. | | | |
| Rygning og anvendelse af elektroniske cigaretter er ikke tilladt på ejendommen, hverken indendørs eller udendørs, herunder i boligerne | |  |  |
| Rygning og anvendelse af elektroniske cigaretter er ikke tilladt på ejendommens friarealer | |  |  |
| Rygning og anvendelse af elektroniske cigaretter er ikke tilladt på altaner og terrasser | |  |  |
| Rygning og anvendelse af elektroniske cigaretter er ikke tilladt i boligerne | |  |  |
| Rygning og anvendelse af elektroniske cigaretter er tilladt, men der gælder særlige regler herfor | |  |  |
| Særlige regler for rygning m.v.: | Klik eller tryk her for at skrive tekst. | | |
| Det er tilladt at holde husdyr | | Ja | Nej |
| Særlige regler for husdyrhold: | Klik eller tryk her for at skrive tekst. | | |

|  |  |
| --- | --- |
| **Benyttelse af boliger og lofts-/kælderrum** | |
| 1. | TV og radio og lignende skal altid anvendes under hensyntagen til andre personer i ejendommen, og i tidsrummet kl. 23.00-06.00 skal der udvises særlig agtpågivenhed ved anvendelsen heraf. |
| 2. | Anvendelse af vaskemaskiner og andre støjende husholdningsapparater, musikinstrumenter og støjende værktøj må udelukkende ske i tidsrummet 06.00-23.00 og under forudsætning af, at det ikke medfører væsentlige gener for andre personer. Husholdningsapparater kan dog anvendes udenfor det anførte tidsrum, hvis brugeren har sikret sig, at andre personer ikke generes herved. |
| 3. | De lokaler, som lejer og lejers husstand har rådighed over, skal anvendes forsvarligt og hensynsfuldt, således at bygningsdele, inventar og installationer ikke påføres unødvendigt slid eller skader.  De dele af det lejede, som lejer har pligt til at vedligeholde, skal løbende vedligeholdes, således at de til stadighed fremstår som velvedligeholdte.  Hvis der opstår behov for vedligeholdelse eller udskiftning af bygningsdele, inventar eller installationer, hvor forpligtelsen påhviler udlejer, skal lejer uden unødigt ophold orientere udlejer om den påkrævede vedligeholdelse eller udskiftning.  Lejer skal særligt være opmærksom på, om toilet eller vandhaner løber, samt om vandrør og -ledninger drypper, herunder vandrør og -ledninger, som ikke umiddelbart er synlige. Lejer skal straks orientere udlejer, hvis dette konstateres. |
| 4. | Lejer skal sørge for, at boligen er forsvarligt opvarmet efter årstiden, således at der ikke opstår skader i boligen i form af frostsprængninger eller lignende.  For at afværge risikoen for indeklimaproblemer såsom skimmelsvampforekomster skal lejer sørge for, at der dagligt bliver foretaget udluftning i alle rum, hvor det er muligt. |
| 5. | Hvis der indtræder skader eller opstår risiko for skader – fx vandskade, brand, forekomst af skadedyr og lignende – i de lokaler, som lejer har rådighed over, er lejer forpligtet til straks at orientere udlejer herom. |
| 6. | På altaner og terrasser, som lejer har eksklusiv brugsret til, må der anbringes genstande, som sædvanligvis forefindes på sådanne arealer såsom haveborde og -stole, tørrestativer, potteplanter og lignende. Lejer er dog forpligtet til at sikre, at anbringelsen af genstande ikke får et omfang, så det er til gene for andre brugere af ejendommen eller skæmmer ejendommens udseende.  Lejer er endvidere forpligtet til at sørge for, at anbragte genstande på altaner og terrasser er sikret imod vindstød og ikke blokerer for afløb m.v.  Der må ikke tørres tøj på altangelændere.  Der må ikke opsættes udvendige altankasser på altangelændere.  Der må ikke opsættes markiser, terrassevarmere, badebassiner og lignende på altaner og terrasser.  Der må ikke anbringes kul- eller gasgrill og lignende på altaner og terrasser.  Der må ikke anbringes mad, dyrefoder og lignende på altaner og terrasser, og der må ikke fodres fugle eller andre dyr. |
| 7. | Ved opbevaring af effekter i lofts- og kælderrum, bør effekterne hæves min. 10 cm fra gulvniveau af hensyn til risikoen for vandindtrængen.    I lofts- og kælderrum må under ingen omstændigheder opbevares brændstoffer eller andre væsker, som er forbundet med brand- eller eksplosionsfarer eller risiko for ætsning eller korrosion, eller som kan medføre vandskade eller lignende ved udstrømning. Der må endvidere ikke opbevares arbejds- eller hobbyredskaber, som indeholder brændstoffer eller andre brand- eller eksplosionsfarlige eller ætsende stoffer. |

|  |  |
| --- | --- |
| **Benyttelse af fællesarealer i bygningen** | |
| 1. | Lejernes og de øvrige beboeres bohave og øvrige genstande, herunder sko, legetøj, hobbyredskaber, arbejdsredskaber o.lign. må ikke anbringes på fællesarealer, herunder trappearealer, kælderarealer m.v., i bygningen. Disse genstande skal opbevares i lejers lejlighed eller lofts- eller kælderrum eller i andre rum, som lejer har eksklusiv benyttelsesret til. |
| 2. | Lejer er forpligtet til jævnligt at tømme sin postkasse, således at der kan afleveres post til lejer i postkassen. Lejer er endvidere forpligtet til at sørge for, at lejers navn altid er angivet på postkassen. |
| 3. | Opslagstavler i opgangene er forbeholdt til udlejers opslag, men beboerrepræsentation/lejere kan dog også benytte opslagstavlerne, når der er plads til det. |
| 4. | Alle bygningens yderdøre skal holdes lukkede, herunder også i forbindelse med flytninger.  Alle vinduer på fællesarealer skal holdes lukkede. |

|  |  |  |  |  |
| --- | --- | --- | --- | --- |
| **Benyttelse af friarealer og garager/carporte/parkeringsarealer** | | | | |
| 1. | Lejers cykler, cykelanhængere, løbehjul og lignende genstande må kun anbringes på ejendommens fællesarealer og parkeringsarealer efter udlejers nærmere anvisninger. Cykler og lignende må ikke tages med op i boligerne.  Barnevogne og lignende må kun anbringes efter udlejers nærmere anvisninger, og de må ikke anbringes i trappeopgangene.  Der må ikke henkastes eller anbringes affald, møbler, lege- og hobbyredskaber på ejendommens friarealer og parkeringsarealer eller i garager og carporte, hvor lejer ikke har eksklusiv brugsret. | | |
| 2. | På ejendommens parkeringsarealer og i garager og carporte, hvor lejere ikke har eksklusiv brugsret, må kun parkeres indregistrerede køretøjer. Trailere, arbejdskøretøjer og hobbykøretøjer og andre køretøjer samt tilbehør og reservedele hertil må ikke anbringes her, medmindre udlejer har givet specifik tilladelse til det.  Der må ikke ske vask af køretøjer og lignende på ejendommens friarealer, på ejendommens parkeringsarealer eller i garager og carporte. | | |
| 3. | Alle friarealer skal anvendes nænsomt, så træer, buske og beplantninger og belægninger ikke lider skade. Boldspil og lignende må kun ske på de områder, som er anvist hertil.  Træer og buske og beplantninger på ejendommens friarealer må ikke beskæres, plukkes, fjernes eller beskadiges på anden vis.  Der må ikke fodres fugle eller andre dyr på ejendommens friarealer.  Anvendelse af radio og musikinstrumenter på ejendommens friarealer skal ske under hensyntagen til andre beboere og brugere af friarealerne og ejendommen i øvrigt. | | |
| 4. | Husdyr må luftes på ejendommens friarealer/parkeringsarealer | Ja | Nej |

|  |
| --- |
| **Øvrige regler** |
| Affald skal altid bortskaffes via de renovationsbeholdere, som står til rådighed på ejendommen. Hvis kapaciteten i renovationsbeholderne er fuldt udnyttet, skal lejer orientere udlejer herom. Der henvises i øvrigt til de særlige regler for affaldshåndtering, som gælder for ejendommen.    Eventuelle affaldsfraktioner, som ikke kan bortskaffes via ejendommens renovationsordning, må lejer selv stå for bortskaffelsen af.  Affald, herunder kasserede møbler, pap, glas, plastik, madaffald m.v. må under ingen omstændigheder henstilles nogen steder på ejendommen.  For eventuelle erhvervslejemål gælder de regler, som er aftalt mellem udlejer og erhvervslejeren. |